‘પ્રેમની એ કમનસીબી જ કહેવાય કે લોકો એમાં આંખો મીંચીને પડે છે! અને એટલે જ મોટા ભાગે પ્રેમ વાસ્તવિકતા સામેનાં આંખમીંચામણાં જેવો ઠરે છે. હું તમને જણાવી દઉં અતુલ્ય, ઉષા આજેય દર ત્રીજા મહિને જસલોકના કાર્ડિઍક સેન્ટરમાં ચેક-અપ માટે જાય છે, રેગ્યુલર લેવી પડતી મેડિસિનથી તેની રોગપ્રતિકારક શક્તિ ઘટે છે, કિડની ડૅમેજ થઈ શકે, કૅન્સરની શક્યતાઓ અનેકગણી વધી જાય, અને લગ્નજીવન માટે સૌથી મહત્વની વાત - પ્રેગ્નન્સી! હાર્ટ ટ્રાન્સપ્લાન્ટથી જીવતી યુવતીને ગર્ભ ધારણ કરવાની સલાહ દુનિયાનો કોઈ ડૉક્ટર નહીં આપે! બોલો વહુ તરીકે, પત્ની તરીકે ઉષા શું કામની!’